IMISLab/GreekWikipedia huggingface dataset:
Αυστραλιανό Εργατικό Κόμμα

Το Αυστραλιανό Εργατικό Κόμμα (ALP· μερικές φορές απλά Εργατικοί) είναι ένα Αυστραλιανό πολιτικό κόμμα. Ο Bill Shorten είναι ο ομοσπονδιακός ηγέτης του κόμματος. Οι Εργατικοί κυβερνούν επίσης στο Κουήνσλαντ, στη Νότια Αυστραλία, στην Τασμανία, στο Βόρειο Έδαφος και στο Έδαφος της Αυστραλιανής Πρωτεύουσας.

 Bramble, Tom, and Rick Kuhn. Labor's Conflict: Big Business, Workers, and the Politics of Class (Cambridge University Press; 2011) 240 pages; Calwell, A.A. (1963). Labor's Role in Modern Society. Melbourne, Lansdowne Press Faulkner, John· Stuart Macintyre (2001). True Believers – The story of the Federal Parliamentary Labor Party. Sydney: Allen & Unwin. ISBN 1865086096. McKinlay, Brian (1981). The ALP: A Short History of the Australian Labor Party. Melbourne: Drummond/Heinemann. ISBN 0858592541. McMullin, Ross (1991). The Light on the Hill: The Australian Labor Party 1891–1991. South Melbourne: Oxford University Press Australia. ISBN 0195534514. Πολυμέσα σχετικά με το θέμα Australian Labor Party στο Wikimedia Commons Australian Labor Party website
Γκι Ουελέτ

Ο Γκι Ουελέτ (γαλλικά: Guy Ouellette, γεν. στο Σερμπρούκ στις 13 Δεκεμβρίου 1951) είναι πολιτικός από το Κεμπέκ του Καναδά. Διατελεί Βουλευτής στην Εθνοσυνέλευση του Κεμπέκ εκπροσωπώντας την εκλογική περιφέρεια του Σόμεντι. Ξεκίνησε την επαγγελματική του σταδιοδρομία ως αστυνομικός, ενώ εκλέγεται συνεχόμενα από το 2007, βουλευτής της Εθνοσυνέλευσης του Κεμπέκ. Η ενασχόλησή του με την σύλληψη μελών της εγκληματικής οργάνωσης Χελς Έιντζελς, τον έκανε ευρύτερα γνωστό κατά τη δεκαετία του 1990.

 Το 1990, μετά από 21 χρόνια υπηρεσίας ως αστυνομικός στο επαρχιακό αστυνομικό σώμα του Sûreté du Québec, διορίζεται ως υπαστυνόμος στο τμήμα Καταπολέμησης Εγκλήματος. Το 1995, εντάσσεται στην Ομάδα Καρκαζού (δηλ. Αδηφάγος) που σκοπό έχει την πάταξη των εγκληματικών συμμοριών δικυκλιστών. Από το 1997 έως το 2001, αναλαμβάνει σύμβουλος για την αντιμετώπιση του οργανωμένου εγκλήματος και των έκνομων μοτοσικλετιστών. Από το 1995 έως το 2007, ο Γκι Ουελέτ καλείται ως εμπειρογνώμονας σε δικαστικές υποθέσεις που αφορούν μέλη εγκληματικών οργανώσεων μοτοσυκλετιστών που δρούσαν σε διάφορες επαρχίες του Καναδά. Τα υπουργεία δικαιοσύνης της Αλμπέρτας, της Μανιτόμπας, του Οντάριο και του Κεμπέκ, έχουν χρησιμοποιήσει τις υπηρεσίες του. Τον Σεπτέμβριο του 2005, μαζί με τον Νορμάν Λεστέρ, δημοσιεύει το έργο με τον τίτλο "Mom" (δηλ. "Μαμά"), όπως ήταν το προσωνύμιο του Μωρίς Μπουσέ, νονού της οργάνωσης Χελς Έιντζελς.Στις γενικές εκλογές του Κεμπέκ του 2007, ήταν υποψήφιος βουλευτής της περιφέρειας Σόμεντι του Λαβάλ με το Φιλελεύθερο Κόμμα. Συγκεντρώνει το 55% των ψήφων, με προβάδισμα 10.738 ψήφων, έναντι του απελθόντα Τομά Μυλκαίρ, μεταγενέστερου προέδρου του Νεοδημοκρατικού Κόμματος του Καναδά. Έκτοτε επανεκλέγεται συνεχώς στην ίδια εκλογική περιφέρεια. Στην πολιτική του σταδιοδρομία, του ανατίθεται θέση κοινοβουλευτικού εκπροσώπουα[›] πάνω σε θέματα του χαρτοφυλακίου του Υπουργείου Δημόσιας Ασφάλειας (2007-2008), αργότερα κοινοβουλευτικός εκπρόσωπος πάνω σε θέματα του χαρτοφυλακίου του Υπουργείου Εσόδων (2009-2012), και ως βουλευτής της αξιωματικής αντιπολίτευσης, σκιώδης εκπρόσωπος πάνω σε θέματα χαρτοφυλακίου του Υπουργείου Εργασίας και Κοινωνικής Πρόνοιας (2012-2014).Κατά την πολιτική του σταδιοδρομία του ασκήθηκε κριτική το 2013 διότι διόρισε ως σύμβουλό του στην πρώτη του προεκλογική του εκστρατεία τον Ζιλ Κλουτιέ (Gilles Cloutier), πρόσωπο που κατηγορήθηκε αργότερα για διαφθορά, και το 2017 συνελήφθη διότι διέρευσε, σύμφωνα με τις αστυνομικές αρχές, εμπιστευτικές πληροφορίες πάνω σε μια έρευνα τα στοιχεία της οποίας δεν έχουν ακόμα δημοσιοποιηθεί. Για μικρό διάστημα ανεξαρτητοποιήθηκε για επιστέψει αργότερα στην κοινοβουλευτική ομάδα του κυβερνώντος κόμματος. ^ α: Στην πολιτική του Κεμπέκ, η θέση του κοινοβουλευτικού εκπροσώπου του Υπουργού της Κυβέρνησης του Κεμπέκ, μπορεί να περιγραφεί με την θέση του υφυπουργού σε άλλες χώρες. Φιλελεύθερο Κόμμα του Κεμπέκ, Βιογραφικά στοιχεία του βουλευτή Εθνοσυνέλευση του Κεμπέκ, Βιογραφικά στοιχεία του βουλευτή
Κορίνα Τσοπέη

Η Κυριακή "Κορίνα" Τσοπέη (Αθήνα, 21 Ιουνίου 1944) είναι Ελληνίδα ηθοποιός, νικήτρια του διαγωνισμού ομορφιάς Σταρ Ελλάς και Μις Υφήλιος το 1964. Με τη νίκη της εκείνη, έγινε η πρώτη Ελληνίδα που κέρδισε στα εν λόγω καλλιστεία.

 Είναι κόρη του στρατιωτικού Γιώργου Τσοπέη (1914-1997) από τη Μάνη και της Μαρίας Τσοπέη. Έχει έναν αδελφό, τον Βασίλη, και μία αδελφή, τη Δέσποινα. Έχει παντρευτεί δύο φορές. Ο πρώτος γάμος της ήταν με τον πλαστικό χειρουργό στο Μπέβερλι Χιλς, Στίβεν Ζαξ, από το 1968 έως το 1978. Το ζευγάρι απέκτησε τρεις γιους: τον Ανδρέα, τον Στέφανο και τον Γιώργο. Ζούσαν στο Λος Άντζελες της Καλιφόρνιας, αλλά επισκέπτονταν συχνά την Ελλάδα. Ο δεύτερος γάμος της Τσοπέη ήταν με τον θεατρικό και κινηματογραφικό ατζέντη του Χόλιγουντ, Φρέντι Φιλντς (αδελφό του τραγουδιστή Σεπ Φιλντς) από το 1981 μέχρι τον θάνατό του από καρκίνο του πνεύμονα τον Δεκέμβριο του 2007. Στις 20 Ιουνίου 1964 η Κορίνα στέφθηκε Σταρ Ελλάς από τη Δέσποινα Οργέτα (Σταρ Ελλάς 1963) και εκπροσώπησε την Ελλάδα στο διαγωνισμό Μις Υφήλιος το 1964, στο Μαϊάμι της Φλόριντας στις 1 Αυγούστου. Νίκησε τις Μις Ισραήλ, Μις Μεγάλη Βρετανία, Μις Σουηδία και Μις Κίνα και στέφθηκε Μις Υφήλιος, φέρνοντας τον τίτλο στην Ελλάδα για πρώτη φορά. Από τότε επέστρεψε αρκετές φορές στο διαγωνισμό αλλά υπό την ιδιότητα του μέλους της κριτικής επιτροπής. Μετά την στέψη της ως Μις Υφήλιος, επιδίωξε να αρχίσει κινηματογραφική καριέρα στο Χόλιγουντ, με εμφανίσεις σε ταινίες και σειρές της Αμερικής, όπως A Man Called Horse, Daniel Boone, Lost in Space, Valley of the Dolls and A Guide for the Married Man. Ως φωτομοντέλο, διαφήμισε μεταξύ άλλων και τα καλσόν μάρκας Berkshire. Εκτός από την καριέρα της ως ηθοποιού και φωτομοντέλου, η Τσοπέη είναι πρόεδρος μιας οργάνωσης για την καταπολέμηση της παιδικής λευχαιμίας. Οι όμορφες της Μάνης, βιογραφικά στοιχεία για την Τσοπέη, από το Μάνη, χθες, σήμερα, αύριο. Διαγωνισμός για την Ανάδειξη της Σταρ Ελλάς 1964 (Αρχείο ντοκιμαντέρ της ΕΡΤ) «H υπέροχη ζωή της Κορίνας Τσοπέη», συνέντευξη στην εφημερίδα «Πρώτο Θέμα», 18 Σεπτεμβρίου 2013.
Κατάργηση του Οθωμανικού Σουλτανάτου

Η κατάργηση του Οθωμανικού Σουλτανάτου από την Μεγάλη Εθνοσυνέλευση της Τουρκίας την 1η Νοεμβρίου 1922 έφερε το τέλος για την Οθωμανική Αυτοκρατορία, η οποία διήρκεσε από το 1299. Την ίδια ημέρα, στο συνέδριο της Λωζάνης, αναγνωρίστηκε η κυριαρχία της Μεγάλης Εθνοσυνέλευσης της Τουρκίας επί των εδαφών της χώρας. Ο τελευταίος σουλτάνος, ο Μωάμεθ ΣΤ΄, αναχώρησε από την οθωμανική πρωτεύουσα, την Κωνσταντινούπολη, στις 17 Νοεμβρίου 1922. Η νομική θέση ενισχύθηκε με την υπογραφή της Συνθήκης της Λωζάνης στις 24 Ιουλίου 1923. Τον Μάρτιο του 1924, καταργήθηκε και το Χαλιφάτο, σηματοδοτώντας το τέλος της οθωμανικής επιρροής.

 Η συμμετοχή των Οθωμανών στον Α΄ Παγκόσμιο Πόλεμο στο πλευρό των Κεντρικών Δυνάμεων έγινε στις 11 Νοεμβρίου 1914. Οι πολεμικές επιχειρήσεις στο Μεσανατολικό Μέτωπο του Α΄ Παγκοσμίου Πολέμου ολοκληρώθηκαν με την υπογραφή της Συνθήκης του Μούδρου στις 30 Οκτωβρίου 1918. Η Κατοχή της Κωνσταντινούπολης από βρετανικές, γαλλικές και ιταλικές δυνάμεις έγινε στις 13 Νοεμβρίου 1918. Ο διαμελισμός της Οθωμανικής Αυτοκρατορίας ξεκίνησε με τη Συνθήκη του Λονδίνου (1915) και συνεχίστηκε με πολλαπλές συμφωνίες, κυρίως μονομερείς μεταξύ των Συμμάχων. Τα βρετανικά στρατεύματα άρχισαν να καταλαμβάνουν τα βασικά κτίρια της Αυτοκρατορίας και να συλλαμβάνουν εθνικιστές μετά την εγκαθίδρυση στρατιωτικού καθεστώτος τη νύχτα της 15ης Μαρτίου 1920. Στις 18 Μαρτίου 1920 το οθωμανικό κοινοβούλιο συνεδρίασε και απέστειλε διαμαρτυρία στους Συμμάχους, ότι ήταν απαράδεκτο να συλληφθούν πέντε από τα μέλη του. Αυτή ήταν η τελευταία συνεδρίαση του σώματος και σήμανε το τέλος του οθωμανικού πολιτικού συστήματος. Ο σουλτάνος Μωάμεθ ΣΤ΄ διέλυσε τη Γενική Συνέλευση της Οθωμανικής Αυτοκρατορίας στις 11 Απριλίου 1920. Η κυβέρνηση της Κωνσταντινούπολης, με τη γραφειοκρατία, αλλά χωρίς το κοινοβούλιο, έμεινε ενεργή με τον σουλτάνο ως υπεύθυνο λήψης αποφάσεων. Η Συνθήκη των Σεβρών στις 10 Αυγούστου 1920 οριστικοποίησε την κατάτμηση της αυτοκρατορίας. Την εποχή εκείνη, περίπου 150 πολιτικοί εξορίστηκαν, κατά κύματα, στη Μάλτα. Το τουρκικό εθνικό κίνημα, με επικεφαλής τον Μουσταφά Κεμάλ, ίδρυσε την Μεγάλη Εθνοσυνέλευση της Τουρκίας στην Άγκυρα στις 23 Απριλίου 1920. Η Μεγάλη Εθνοσυνέλευση της Τουρκίας διεξήγαγε τον τουρκικό πόλεμο της ανεξαρτησίας. Ο πόλεμος ήταν εναντίον της κυβέρνησης της μοναρχίας της Κωνσταντινούπολης. Ο Σουλτάνος Μωάμεθ ΣΤ΄ ήταν ο Χαλίφης. Η κυβέρνηση της Κωνσταντινούπολης δημιούργησε τον Στρατό του Χαλιφάτου για να πολεμήσει ενάντια στον Εθνικό Στρατό της Μεγάλης Εθνοσυνέλευσης. Ο Στρατός του Χαλιφάτου ήταν οπλισμένος από τους Βρετανούς και από κοινού είχαν στρατηγικό στόχο να αποτρέψουν τον Εθνικό Στρατό να προχωρήσει προς τα στενά του Βοσπόρου. Τελικά, ο Στρατός του Χαλιφάτου ηττήθηκε από τον Εθνικό Στρατό. Παρόλο που ο Εθνικός Στρατός θεωρήθηκε ως το πρώτο βήμα της αντίστασης για την απελευθέρωση της Τουρκίας, οι τακτικές του ανταρτοπολέμου εγκαταλείφθηκαν αργότερα και οι δυνάμεις του οργανώθηκαν σε τακτικό στράτευμα.
Τερέσα Ανσούρεθ

Η Τερέσα Ανσούρεθ, ισπαν.: Teresa Ansúrez, (απεβ. το 997) ήταν η βασιλική σύζυγος του Σάντσο Α΄ βασιλιά του Λεόν, και εξαιτίας αυτού, είναι επίσης γνωστή ως Τερέσα του Λεόν. Ήταν αντιβασίλισσα του γιου της το 975-979.

 Η Τερέζα ήταν κόρη του ευγενή Άνσουρ Φερνάντεθ και της Γκοντρόδα Νούνιεθ και αδελφή του Φερνάνδο Ανσούρεθ Β΄. Παντρεύτηκε τον Σάντσο Α' του Λεόν και από αυτόν απέκτησε παιδιά, τον βασιλιά Ραμίρο Γ' του Λεόν και την Ουρράκα Σάντσεθ. Η Τερέσα μπήκε σε ένα μοναστήρι μετά το τέλος του συζύγου της, και ο γιος της τέθηκε υπό την αντιβασιλεία της κουνιάδας της, Ελβίρας Ραμίρες. Ωστόσο, όταν ένας συνασπισμός που σχηματίστηκε από τον τελευταίο υπέστη στρατιωτική ήττα στο Γκόρμαθ το 975, η Ελβίρα αναγκάστηκε να απομακρυνθεί από τον ενεργό ρόλο της στην κυβέρνηση και η Τερέσα ανέλαβε την αντιβασιλεία, μέχρι ο γιος της να φθάσει στην ενηλικίωσή του.
Ρόμπερτ Έντμοντ Γκραντ

Ο Ρόμπερτ Εντμοντ Γκραντ (1793-1874) ήταν Βρετανός ανατομικός και ζωολόγος. Ήταν επιπλέον και εκπαιδευμένος γιατρός στο Εδιμβούργο που εγκατέλειψε το επάγγελμα για να ασχοληθεί με την μελέτη ασπόνδυλων.

 Ο Γκραντ γεννήθηκε στην πλατεία Argyll στο Εδιμβούργο και ήταν γιος του Αλεξάντερ Γκραντ WS και της συζύγου του, Τζέιν Έντμοντ. Φοίτησε στο Γυμνάσιο του Εδιμβούργου και στη συνέχεια σπούδασε Ιατρική στο Πανεπιστήμιο του Εδιμβούργου. Έχοντας αποκτήσει το MD του στο Εδιμβούργο το 1814, ο Γκραντ εγκατέλειψε την πρακτική ιατρική για χάρη της θαλάσσιας βιολογίας και της ζωολογίας των ασπόνδυλων, ζώντας στην κληρονομιά του πατέρα του. Όντας υλιστής και, ελεύθερος στοχαστής και ριζοσπαστικός πολιτικά, ήταν ανοιχτός σε ιδέες στη βιολογία που θεωρήθηκαν ανατρεπτικές στο κλίμα απόψεων που επικρατούσε στη Βρετανία μετά τους Ναπολεόντειους Πολέμους. Αναφέρθηκε επίσης και στη Ζωονομία του Έρασμου Δαρβίνου στη διδακτορική του διατριβή, ένα έργο που εισήγαγε την ιδέα της εξέλιξης σε ποιητική μορφή. Το 1824 εξελέγη μέλος της Βασιλικής Κοινωνίας του Εδιμβούργου, με αυτόν που τον πρότεινε να είναι ο Δρ. Τζον Μπάρκλεϊ. Έγινε ένας από του σημαντικότερους φυσιολόγους κατά την περίοδο στις αρχές του 19ου αιώνα στο Εδιμβούργο και στη συνέχεια ο πρώτος καθηγητής Συγκριτικής Ανατομίας στο Πανεπιστήμιο του Λονδίνου. Είναι γνωστός για την επιρροή του στον νεαρό Κάρολο Δαρβίνο και την υποστήριξή του στις ιδέες περί εξέλιξης του Ζοφρουά. Ο Γκραντ κατείχε την προεδρία της συγκριτικής ανατομίας για την ζωή στο UCL. Εξελέγη FRS το 1836. Έγινε Fullerian Καθηγητής Φυσιολογίας στο Royal Institution (1837-1838) και το 1847 Κοσμήτορας της Ιατρικής Σχολής του UCL. Το 1853 έγινε καθηγητής Swiney Γεωλογίας στο Βρετανικό Μουσείο. Εδιμβούργο και ταξίδια Ο Γκραντ ταξίδεψε ευρέως, επισκεπτόμενος πανεπιστήμια στη Γαλλία, τη Γερμανία, την Ιταλία και την Ελβετία. Ήρθε σε επαφή με τον Γάλλο ζωολόγο Ετιέν Ζοφρουά ντε Σεν Ιλέρ, ο οποίος δημοσίευσε μια άποψη για την εξέλιξη παρόμοια με αυτή του Ζαν Μπατιστ Λαμάρκ. Ο Γκραντ σπούδασε θαλάσσια ζωή γύρω από το Firth of Forth, συλλέγοντας δείγματα κατά μήκος των ακτών κοντά σε ένα σπίτι που πήρε στο Prestonpans καθώς και από ψαρόβαρκες και έγινε ειδικός στη βιολογία των σφουγγαριών και των γυμνοσαλιάγκων. Θεώρησε πως οι ίδιοι νόμοι της ζωής επηρέασαν όλους τους οργανισμούς από την μονάδα έως τον άνθρωπο ( με την μονάδα σε αυτό το πλαίσιο να σημαίνει έναν υποθετικό πρωτόγονο οργανισμό ή μια μονάδα οργανικής ζωής. Ακολουθώντας τον Ζοφρουά, ο Γκραντ τακτοποίησε την ζωή σε μια αλυσίδα ή μια κυλιόμενη σκάλα, η οποία συνέχισε να κινείται προς τα πάνω από την εμφάνιση αυθόρμητων αναδυόμενων μονάδων στη βάση της. Το 1824 ο Γκραντ έδωσε διαλέξεις για τα ασπόνδυλα, καλύπτοντας τη συγκριτική ανατομία τους. Εκλέχθηκε επίσης και μέλος της Βασιλικής Κοινωνίας του Εδιμβούργου.
Γιαγιά Τζαμέ

Ο Γιαγιά Τζαμέ (Yahya Abdul-Aziz Jemus Junkung Jammeh, 25 Μαΐου 1965-) είναι στρατιωτικός και πολιτικός από την Γκάμπια. Υπηρέτησε ως Πρόεδρος από τις 22 Ιουλίου 1994 ως τις 21 Ιανουαρίου 2017.

 Γεννήθηκε στις 25 Μαΐου 1965. Το 1992 έγινε διοικητής της Στρατιωτικής Αστυνομίας της χώρας του. Το πραξικόπημα του Τζαμέ ανέτρεψε τον πρώτο πρόεδρο της χώρας Ντάουντα Τζαγουάρα, που κυβερνούσε από την ανεξαρτησία της Γκάμπια το 1965. Τα 22 χρόνια προεδρίας του Τζαμέ χαρακτηρίστηκαν από καταστολή αντιφρονούντων, περιορισμούς στην ελευθερία του Τύπου, και πολλές καταγγελίες για παραβιάσεις των ανθρωπίνων δικαιωμάτων. Ο πρόεδρος επίσης ισχυρίστηκε, ότι θεράπευσε ασθένειες όπως το HIV/AIDS και τον καρκίνο με βότανα, πάταξε τη μαγεία και προέβη σε ποινικοποίηση των ομοφυλοφιλικών πράξεων. Το 2011 δήλωσε ότι, Θεού θέλοντος, θα μπορούσε να "κυβερνά για ένα δισεκατομμύριο χρόνια". Έγινε ηγέτης της χώρας με πραξικόπημα στις 22 Ιουλίου 1994, ανατρέποντας τον Πρόεδρο Ντάουντα Τζαγουάρα. Το 1996 μεθόδευσε εκλογές, τις οποίες κέρδισε άνετα. Ορκίστηκε Πρόεδρος στις 6 Νοεμβρίου 1996 και το κόμμα του Συνασπισμός για Πατριωτικό Επαναπροσανατολισμό και Δόμηση (Alliance for Patriotic Reorientation and Construction) κέρδισε και τις βουλευτικές εκλογές του 1997 και 2002, από τις οποίες η Αντιπολίτευση σε μεγάλο βαθμό απείχε. Επανεξελέγη στις προεδρικές εκλογές του 2001 και σε εκείνες της 22 Σεπτεμβρίου του 2006. Στις τελευταίες εκλογές έλαβε 67,3% και ο αντίπαλός του, Ουσάινου Ντάρμπο, ήταν 2ος, όπως και το 2001. Το κόμμα του κέρδισε και τις βουλευτικές εκλογές του 2007. Ο Τζαμέ επανεξελέγη πρόεδρος τον Νοέμβριο του 2011 με ποσοστό 72%. Στις 21 Μαρτίου 2006 εξουδετερώθηκε απόπειρα ανατροπής του Τζαμέ με πραξικόπημα. Τον Δεκέμβριο του 2014 σημειώθηκε αποτυχημένη απόπειρα πραξικοπήματος ενώ ο πρόεδρος βρισκόταν στο εξωτερικό. Ο Τζαμέ και το κόμμα του κέρδισαν τις βουλευτικές εκλογές του 2012, όμως ηττήθηκαν στις προεδρικές εκλογές που έγιναν την 1η Δεκεμβρίου 2016. Το μη αναμενόμενο αποτέλεσμα ήταν να κερδίσει η αντιπολίτευση και να εκλεγεί νέος πρόεδρος ο αρχηγός της, Αντάμα Μπάροου. Ο μέχρι τότε πρόεδρος, Τζαμέ, ο οποίος αρχικά παραδέχθηκε την ήττα του, λίγες ημέρες αργότερα αμφισβήτησε το αποτέλεσμα, ζητώντας τη διεξαγωγή νέων εκλογών. Έπειτα από παρέμβαση της γειτονικής Σενεγάλης, στο έδαφος της οποίας ορκίστηκε πρόεδρος ο Μπάροου, ο Τζαμέ αποχώρησε από την προεδρία έπειτα από 22 χρόνια και εγκατέλειψε τη χώρα (πήγε στην εξορία, πρώτα στη Γουινέα και έπειτα στην Ισημερινή Γουινέα. Ο Μπάροου επέστρεψε στην Γκάμπια και ανέλαβε κανονικά καθήκοντα, τον Ιανουάριο του 2017.
Athens Music Week

Το Athens Music Week είναι ένα ετήσιο διεθνές μουσικό φεστιβάλ και συνέδριο που πραγματοποιείται κάθε χρόνο στην Αθήνα. Στις δράσεις του περιλαμβάνονται ομιλίες, παρουσιάσεις, εργαστήρια και συναυλίες. Απευθύνεται σε νέους ή ανερχομένους καλλιτέχνες και σε επαγγελματίες από τους χώρους της μουσικής, των πολιτιστικών και δημιουργικών Βιομηχανιών όπως promoters, managers καλλιτεχνών, στελέχη πολιτιστικών χώρων και ιδρυμάτων, εταιριών, δικτύων και οργανισμών, τεχνικούς εικόνας και ήχου, new media specialists, ραδιοφωνικούς παραγωγούς, ηχολήπτες, μουσικούς παραγωγούς, ακαδημαϊκούς καθώς και σε κοινό από διάφορες χώρες.

 To Athens Music Week ιδρύθηκε το 2018 και διοργανώθηκε για πρώτη φορά το 2019. Βασικές αξίες της διοργάνωσης είναι η δεκτικότητα, η δημιουργικότητα, η ισότητα και το ομαδικό πνεύμα. Στοχεύει: στη διεθνή προώθηση της εγχώριας μουσικής, στην ανάδειξη και εξερεύνηση του συγχρόνου αστικού τρόπου ζωής στην Ελλάδα, στην ανταλλαγή τεχνογνωσίας και στην ανάπτυξη καινοτομιών. Πραγματοποιείται από τη Τεχνόπολη Δήμου Αθηναίων και τη MESO Events.Η πρώτη διοργάνωση έγινε με τη συμμετοχή καλλιτεχνών και επαγγελματιών όπως δημοσιογράφοι και παραγωγοί από διάφορες χώρες και περιλάμβανε μουσικά events,ομιλίες και σεμινάρια σε περιοχές του Δήμου Αθηναίων. Λόγω των συνθηκών που προέκυψαν εξαιτίας της Πανδημίας του COVID-19 τo 2020 πραγματοποιήθηκε με τη μορφή ιντερνετικών και φυσικών εκδηλώσεων (ομιλίες, webinars, παρουσιάσεις κα), τη συμμετοχή 50 ομιλητών και 28 καλλιτεχνών και με θεματολογία σχετική με προκλήσεις που αντιμετώπιζε η μουσική βιομηχανία την εποχή του κορωνοϊού.Το 2021 το Athens Music Week εστίασε κυρίως στις σχέσεις της μουσικής βιομηχανίας με τους τομείς της τεχνολογίας και του διαδικτύου μέσα από παρουσιάσεις, webinars και εργαστήρια με ομιλητές από διάφορους κλάδους όπως επίσης και συναυλία με τη συμμετοχή ανερχόμενων Ελλήνων και ξένων καλλιτεχνών από διαφορετικά μουσικά είδη.Ανάμεσα στους καλλιτέχνες και στους επαγγελματίες από τους χώρους της μουσικής που έχουν συμμετάσχει στη διοργάνωση του Athens Music Week αναφέρονται οι Eric Burdon, Shabaka Hutchings, Υvan Boudillet, Chris Cooke, Melanie Parejo, Πάνος Μουζουράκης, Ίαν Στρατής, Saske κ.α. 17–23 Ιουνίου 2019: Live Edition 16–21 Ιουνίου 2020: Phygital Edition 22–26 Ιουνίου 2020: Hybrid Edition 22-24 Ιουνίου 2022
Λορέντσο Πάτα

Ο Λορέντσο Πάτα (ιταλικά: Lorenzo Patta) (γενν. 23 Μαΐου 2000) είναι Ιταλός αθλητής του στίβου, που ειδικεύεται στους δρόμους ταχύτητας. Κέρδισε το χρυσό μετάλλιο στη σκυταλοδρομία 4×100 μέτρα στους Θερινούς Ολυμπιακούς Αγώνες του 2020 στο Τόκιο.Στις 13 Μαΐου 2021, στη Σαβόνα, έτρεξε στον δρόμο 100 μέτρων με επίδοση 10.13, όπου ήταν η 7η ιταλική επίδοση όλων των εποχών στο αγώνισμα και ταυτόχρονα έφτασε στην 41η θέση της παγκόσμιας κατάταξης της σεζόν.

 Ξεκίνησε τον στίβο την άνοιξη του 2016, τρέχοντας σε σχολικούς αγώνες. Προηγουμένως ήταν ποδοσφαιριστής στη Λα Πάλμα Μοντερπίνου (La Palma Monteurpinu). Το 2017, ως κάτω 18 ετών, ήταν δεύτερος στο εθνικό πρωτάθλημα κλειστού στίβου στα 60 μέτρα, με προπονήτρια τη Βαλεντίνα Πίρα, αλλά συνέχισε να παίζει ποδόσφαιρο. Στη συνέχεια, την ίδια χρονιά, κέρδισε τα 200 μ. σε ανοιχτό στίβο. Από το 2018 αγωνίζεται μόνο στον στίβο με νέο προπονητή, τον Φραντσέσκο Γκαράου. Κέρδισε τους ιταλικούς εθνικούς τίτλους στον ανοιχτό στίβο (100 και 200 μ.) με το αξιοσημείωτο 10.37 (+2.3 μ/δ) για την πρώτη του διοργάνωση ως νεαρός. Εκπροσώπησε την Ιταλία στο Παγκόσμιο Πρωτάθλημα Κ20 του 2018, στα 200 μ. και στα 4 x 100 μ. σκυταλοδρομίας, όπου δεν ολοκλήρωσε τη σκυταλοδρομία μετά την πρόκριση της ιταλικής ομάδας στον τελικό. Την επόμενη χρονιά, ήταν επίσης ο τελευταίος δρομέας στη σκυταλοδρομία, κερδίζοντας το ασημένιο μετάλλιο στο Ευρωπαϊκό Πρωτάθλημα Κ20 του 2019 στο Μπορός. Το 2020, έτρεξε 10.31 στο Γκροσέτο, προσωπική καλύτερη επίδοση, για την κατάκτηση του εθνικού τίτλου Κ23. Το 2021, μετά από μια νέα προσωπική καλύτερη επίδοση με 10,13 στη Σαβόνα, αντικατέστησε τον Μαρσέλ Τζέικομπς στα 100 μέτρα στο Χόζουφ και τερμάτισε δεύτερος στο Ευρωπαϊκό Πρωτάθλημα Εθνικών Ομάδων στην πρώτη του συμμετοχή στην ιταλική ομάδα ανδρών.
ΕΡΤ Βόλου

Ο Ραδιοφωνικός Σταθμός Βόλου (ΕΡΤ Βόλου) είναι ο τοπικός ραδιοφωνικός σταθμός της ΕΡΑ στο Βόλο και συγκεκριμένα στον νομό Μαγνησίας. Συνεργάζεται μαζί με την ΕΡΤ Λάρισας και τα δυο στούντιο στην Καρδίτσα και στα Τρίκαλα, δημιουργώντας το Δίκτυο ΕΡΤ Θεσσαλίας.

 Ο Ρ/Σ στον Βόλο είναι ο πρώτος περιφερειακός ραδιοφωνικός σταθμός που απέκτησε η ΕΡΑ (πρώην ΕΙΡ) το 1948 (ως ΕΡΑ Βόλου). Αρχικά, εξέπεμψε τον Ιούνιο με δοκιμαστικές εκπομπές. Ύστερα, στις 12 Σεπτεμβρίου 1948 ο σταθμός ξεκίνησε να εκπέμπει σε πλήρη καθημερινή λειτουργία, με πόρους της τοπικής κοινωνίας. Η ίδρυση του οφείλεται στο Γιώργο Κοντογεωργίου, ο οποίος ήταν χημικός. Υπήρξε ο ιδρυτής της βιοτεχνίας ραδιοφώνων στην Ελλάδα, η οποία είχε την επωνυμία «ΣΤΕΝΤΩΡ» (1929-1949). Ο στόχος του όμως δεν επετεύχθη διότι, αν και είχε παραλάβει μηχανήματα από τη Γερμανία, κατέληξαν σε άδοξη εκποίηση.Το έργο ίδρυσης του σταθμού το ανέλαβε μία επιτροπή, η οποία αποτελούνταν από τους τότε Νομάρχη Μαγνησίας Γεώργιο Παπαδάκο και Δήμαρχο Βόλου Ζήση Ζησάκη. Το στούντιο της ΕΡΤ Βόλου στεγάστηκε στην παραλία του Βόλου όπου βρίσκεται και ο Ιερός Ναός των Αγίων Κωνσταντίνου και Ελένης. Αντίθετα, τα γραφεία της διοικητικής υπηρεσίας στεγάστηκαν στο κέντρο της πόλης. Η ΕΡΤ Βόλου στεγάζεται μέχρι και σήμερα στο ίδιο ιστορικό κτίριο και εκπέμπει στα FM στους 100.7 (κέντρο εκπομπής "Σωρός"), στους 101.2 (κέντρο εκπομπής "Πήλιο") και στα μεσαία, στους 1485 χιλιόκυκλους. Τέλος, η ΕΡΤ Βόλου συνεργάζεται με την ΕΡΤ Λάρισας και τα στούντιο της ΕΡΑ στην Καρδίτσα και στα Τρίκαλα. Μετά τις 11 Ιουνίου 2013, όπου και ανακοινώθηκε το κλείσιμο της ΕΡΤ, ο σταθμός συνεχίζει την λειτουργία του κανονικά. Το πρόγραμμα που συνεχίζει να μεταδίδει είναι ειδησεογραφικό, μουσικό και ψυχαγωγικό. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Βόλου αλλάζοντας το όνομά της σε ΕΡΤ Βόλου. ΕΡΤ Βόλου live Ακούστε ζωντανά στο ERT Echo Επίσημη ιστοσελίδα Επίσημη ιστοσελίδα στο Facebook
Κόναν ο Βάρβαρος

Ο Κόναν ο Βάρβαρος (γνωστός και ως Κόναν ο Κιμέριος, από το όνομα της πατρίδας του, της Κιμερίας) είναι φανταστικός χαρακτήρας, ο οποίος συχνά συσχετίζεται με το υποείδος της φαντασίας που αποκαλείται ηρωική φαντασία. Θεωρείται ο πιο διάσημος φανταστικός βάρβαρος και μια από τις πιο αναγνωρίσιμες φιγούρες της ποπ κουλτούρας.

 Δημιουργήθηκε από τον Αμερικανό συγγραφέα Ρόμπερτ Ε. Χάουαρντ το 1932, μέσω μιας σειράς διηγημάτων φαντασίας τις οποίες πούλησε στο περιοδικό Weird Tales. Έκτοτε ο χαρακτήρας έχει κάνει την εμφάνισή του σε βιβλία, κόμικ, ταινίες, τηλεοπτικά προγράμματα και βιντεοπαιχνίδια. Ο Κόναν εξωτερικά παρουσιάζεται ψηλός και μυώδης, με ίσια μαύρα μακριά μαλλιά και γαλάζια μάτια. Συνήθως είναι βλοσυρός και ολιγομίλητος. Είναι εξαιρετικά ικανός και επιδέξιος πολεμιστής-ξιφομάχος με σχεδόν αστείρευτες αντοχές και αθλητικές ικανότητες που τον κάνουν σχεδόν αήττητο στην μάχη. Διαθέτει επίσης διοικητικές δεξιότητες και ηγετική προσωπικότητα. Λατρεύει τις γυναίκες και το ποτό και μισεί την μαγεία και τους μάγους. Ο Κόναν γεννήθηκε σε ένα χωριό στην Κιμμέρια κατά την διάρκεια μιας μάχης και είναι γιός σιδερά. Από μικρός ξεχώριζε για τις ικανότητες του και σε ηλικία 15 χρονών πήρε μέρος στην καταστροφή του Ακιλονιανού οχυρού Βενάριουμ από τους Κιμμέριους. Σε ηλικία 17 ετών εγκαταλείπει την Κιμμέρια και ξεκινά να περιπλανιέται στον Ιβοριανό κόσμο ζώντας περιπέτειες και πολεμώντας μάγους και τέρατα. Ο Κόναν στα χρόνια των περιπλανήσεων του υπήρξε τυχοδιώκτης, επιδρομέας, παράνομος, φονιάς, κλέφτης, μισθοφόρος και πειρατής στις θάλασσες του νότου, όπου και πήρε και το όνομα Άμρα που σημαίνει λιοντάρι. Παρ'όλα αυτά ο Κόναν ακολουθεί τον δικό του κώδικα τιμής και δεν καταπιέζει αθώους. Με την πάροδο των χρόνων ο Κόναν αρχίζει να έχει υψηλότερες φιλοδοξίες και να διοικεί μεγάλο αριθμό ανδρών για να πετύχει τους σκοπούς του. Τελικά γύρω στα 40 καταφέρνει να γίνει βασιλιάς στην Ακιλόνια, το μεγαλύτερο από τα Ιβοριανά βασίλεια, εκθρονίζοντας τον Νουμιδίδη που μέχρι τότε κυβερνούσε τυραννικά. Ο Κόναν υπήρξε ικανός βασιλιάς και κατάφερε να υπερασπιστεί το βασίλειo του και τον λαό του από τους εχθρούς του που καραδοκούσαν. Παράλληλα παντρεύτηκε την Ζηνοβία, μια πρώην σκλάβα από την Νεμέδια και απέκτησε παιδιά. Γύρω στα 60 ο Κόναν άφησε τον θρόνο του στον γιό του Κόναν Β' και διέσχισε τον μεγάλο ωκεανό στα δυτικά αναζητώντας νέες περιπέτειες. Πολυμέσα σχετικά με το θέμα Conan the Barbarian στο Wikimedia Commons
Μαρκ Τόμσον

Ο Μαρκ Τζον Τόμσον (γέννηση 31 Ιουλίου 1957) είναι τωρινός Διευθύνων Σύμβουλος της εταιρείας The New York Times Company. Υπήρξε Διευθύνων Σύμβουλος του Channel 4 και έγινε περισσότερο γνωστός όταν ήταν Γενικός Διευθυντής του BBC από το 2004 μέχρι το 2012.

 Ο Τόμσον γεννήθηκε στο Λονδίνο και μεγάλωσε στο Χερτφορτσάιρ μαζί με τη μητέρα του Σίδνεϊ Κόρνταφ, την αδελφή του Αικατερίνη και τον πατέρα του Ντάνκαν Τζον Τόμσον. Γενικός Διευθυντής Ο Τόμσον διορίστηκε Γενικός Διευθυντής στις 21 Μαΐου του 2004. Διαδέχτηκε τον Γκρεγκ Ντάικ, ο οποίος αντικαταστάθηκε από τον υπηρεσιακό Μαρκ Μπάιφορντ, έπειτα από την παραίτησή του στις 29 Ιανουαρίου του 2004. Η απόφαση να γίνει ο Τόμσον Γενικός Διευθυντής πάρθηκε από το διοικητικό συμβούλιο του BBC. Τελικά ο Τόμσον ανέλαβε καθήκοντα Γενικού Διευθυντή στις 22 Ιουνίου 2004. Στις 14 Αυγούστου του 2012, ο Τόμσον έγινε ο διευθύνων σύμβουλος της εταιρείας The New York Times Company, αναλαμβάνοντας καθήκοντα τον Νοέμβριο του ίδιου έτους. Το 2009, ο Τόμσον ήταν ο 65ος πιο ισχυρός άνθρωπος του κόσμου, σύμφωνα με το περιοδικό Forbes. Ο Τόμσον κατοικεί στην Οξφόρδη με τη σύζυγό του Τζέιν Μπλούμπεργκ, με την οποία είναι παντρεμένος από το 1987. Ο Τόμσον έχει δύο υιούς και μία κόρη. Επίσης, ο Τόμσον είναι μέλος του ιδιωτικού κλάμπ Reform Club. Το βιογραφικό του Μαρκ Τόμσον Αρχειοθετήθηκε 2010-01-19 στο Wayback Machine. Το blog του Μαρκ Τόμσον
5ος αιώνας

Ο 5ος αιώνας είναι η περίοδος μεταξύ των ετών 401-500 σύμφωνα με το Ιουλιανό ημερολόγιο. Στην Ευρώπη ο αιώνας αυτός είναι αναμφίβολα μεταβατικός και φέρνει πολλές αλλαγές, με κυριότερη τη πτώση της Ρώμης και της Δυτικής Ρωμαϊκής Αυτοκρατορίας και παράλληλα την εγκατάσταση και οργάνωση βαρβαρικών φυλών στα πρώην εδάφη της.

 Επέλαση των Ούνων: Στο πρώτο μισό του αιώνα οι Ούνοι κατακτούν την μισή Ευρώπη. Μετά τον θάνατο του αρχηγού τους Αττίλα, το κράτος τους διαλύεται. 410: Η Ρώμη κυριεύεται από τους Βησιγότθους. 439: Οι Βάνδαλοι κατακτούν την Καρχηδόνα. 455: Ιδρύεται η Τσιτσέν Ιτζά 476: Οριστική πτώση της Δυτικής Ρωμαϊκής Αυτοκρατορίας Αττίλας, βασιλιάς των Ούνων Θεοδόσιος Β', αυτοκράτορας του Βυζαντίου Λέων Α', αυτοκράτορας του Βυζαντίου Θεοδώριχος ο Μέγας, βασιλιάς των Οστρογότθων Αυγουστίνος Ιππώνος Ιωάννης ο Χρυσόστομος Κύριλλος Α΄ Αλεξανδρείας Υπατία Πάπας Λέων Α΄ Σωκράτης ο Ιστορικός Σωζομενός Τσου Τσουνγκ Τσι, Κινέζος μαθηματικός και αστρονόμος
Τζέιν Πίρσον

Η Τζέιν Πίερσον είναι Ουαλή σχεδιάστρια μόδας . Ξεκίνησε την πρώτη της συλλογή με το On|Off στην Εβδομάδα Μόδας του Λονδίνου τον Σεπτέμβριο του 2009. Έχει σχεδιάσει για τον Αλεξάντερ ΜακΚουίν και τη Βίβιεν Γουέστγουντ . Η ειδικότητά της είναι να σχεδιάζει μόδες για καλλιτέχνες και ηθοποιούς.

 Η Πίερσον γεννήθηκε στο Carmarthenshire και μεγάλωσε στο Ντάλας του Τέξας . Αποφοίτησε με πτυχίο BA Honors στη Δράμα από το Πανεπιστήμιο του Κεντ και αργότερα πήγε στη Σχολή Τεχνών της Δυτικής Ουαλίας, στο Πανεπιστήμιο του Glamorgan και αποφοίτησε με πρώτο πτυχίο BA Honors στο σχέδιο μόδας. Συνδύασε επίσης πρόσθετες ενότητες σπουδών από το Central Saint Martins College of Art and Design, Λονδίνο. Κέρδισε το London Graduate Fashion Week Ecological Design Award. Η Πίερσον σχεδίασε για τον Αλεξάντερ ΜακΚουίν . Σχεδίασε επίσης για τη Βίβιεν Γουέστγουντ, που της πρόσφερε επίσης μια θέση ως Βοηθός Σχεδιασμού. Η Πίερσον δήλωσε ότι θαυμάζει πολύ τους McQueen, Vivienne Westwood, Yves Saint Laurent και Mugler. Η Πίερσον παρουσίασε την πρώτη της συλλογή στην On|Off, την εβδομάδα μόδας του Λονδίνου τον Σεπτέμβριο του 2009. Όταν έδειξε τη 2012 συλλογή της το 2011, χρησιμοποίησε μπαλαρίνες αντί για μοντέλα για τη σειρά γυναικείων ενδυμάτων της «κατευθυντικής, πολυτελείας». Το 2012, δημιούργησε μια σειρά γυναικείων ενδυμάτων κατά παραγγελία για την ουαλική μάρκα μόδας Melin Tregwynt . Η παρουσίαση της Pierson για την Εβδομάδα Μόδας του Λονδίνου το 2013 συνοδεύτηκε από μια ταινία μικρού μήκους που δημιούργησε. Καταγράφηκε ως ένα από τα ταλέντα της Vogue Italia το 2010, το 2011 και το 2012. Επίσημος ιστότοπος Profile on the British Fashion Council Vogue Αρχειοθετήθηκε 2021-05-06 στο Wayback Machine. Timeline Jayne Pierson's collections Αρχειοθετήθηκε 2021-05-06 στο Wayback Machine.
Αραβικές διάλεκτοι

Οι αραβικές διάλεκτοι αποτελούν τις διάφορες μορφές της αραβικής γλώσσας ανά τον κόσμο. Τα αραβικά είναι σημιτική γλώσσα της αφροασιατικής οικογένειας η οποία ξεκίνησε στην αραβική χερσόνησο. Ταξινομείται ως μακρογλώσσα η οποία αποτελείται από 30 σύγχρονες μορφές, μαζί με την τυποποιημένη της μορφή.

 Μια σημαντική διαφοροποίηση μεταξύ των διαφορετικών διαλέκτων είναι οι καθομιλούμενες μορφές της γλώσσας, και οι τυποποιημένες επίσημες μορφές της οι οποίες συναντώνται κυρίως στον γραπτό λόγο. Ανάλογα με την περιοχή που βρίσκεται ο καθένας, μαθαίνει την καθομιλούμενη τοπική μορφή για καθημερινή χρήση ως πρώτη γλώσσα, και την τυποποιημένη κατά την εκπαίδευση του στο σχολείο. Η τυποποιημένη μορφή με την σειρά της διακρίνεται ανάμεσα στα Σύγχρονα Τυποποιημένα Αραβικά και τα Κλασικά Αραβικά τα οποία είναι η βάση τους, αν και στον αραβόφωνο κόσμο σπανίως γίνεται αυτή η διάκριση. Οι μεγαλύτερες διαφορές μεταξύ των κλασικών/τυποποιημένων και των καθομιλουμένων αραβικών είναι η απώλεια της γραμματικής πτώσης, διαφορετική και λιγότερη ευέλικτη διάταξη των λέξεων στις προτάσεις, η αντικατάσταση του παλαιού συστήματος της γραμματικής διάθεσης με νέο, η απώλεια της κλίσης της παθητικής φωνής με εξαίρεση κάποιες αρχαϊζουσες περιπτώσεις, περιορισμός στην χρήση του δυϊκού αριθμού, και η απώλεια του θυληκού πληθυντικού. Σε πολλές αραβικές διαλέκτοι, όπως σε αυτές των αραβικών της βορείου Αφρικής, παρουσιάζονται σημαντικές μετατοπίσεις φωνηέντων και ασυνήθιστοι συνδυασμοί συμφώνων. Οι μεγαλύτερες σε έκταση διαιρέσεις της εμφανίζονται μεταξύ των ομιλουμένων γλωσσών διαφορετικών περιοχών. Για παράδειγμα κάποιες μορφές των αραβικών στην βόρεια Αφρική, δεν είναι εύκολα κατανοητές σε αραβόφωνους του Λεβάντε ή του Περσικού Κόλπου. Εντός του εύρους των περιοχών αυτών υπάρχουν μικρότερες υποδιαιρέσεις, εντός χωρών, συνόρων χωρών, και ακόμα μεταξύ πόλεων και χωριών. Επιπλέον σημαντικές διαφορές υπάρχουν μεταξύ των βεδουϊνικών αραβικών τα οποία χρησιμοποιούνται στην ύπαιθρο και των αστικών τα οποία ομιλούνται κυρίως στις πόλεις.
Γιάννης Καμίτσης

Ο Γιάννης Καμίτσης (γεν. 1967) είναι παλαίμαχος Έλληνας ποδοσφαιριστής. Ξεκίνησε ως επιθετικός αλλά στο τέλος της καριέρας του αγωνιζόταν στην άμυνα ως δεξί μπακ. Κατέκτησε το Κύπελλο Ελλάδος το 1998 με τον Πανιώνιο.

 Ο Γιάννης Καμίτσης γεννήθηκε στις 16 Φεβρουαρίου 1967. Ξεκίνησε την επαγγελματική του καριέρα ως επιθετικός στον Ηρόδοτο της Νέας Αλικαρνασσού Ηρακλείου Κρήτης, του οποίου υπήρξε πρώτος σκόρερ με 9 γκολ στη Γ΄ Εθνική τη σεζόν 1987-88, κατά την οποία η ομάδα του τερμάτισε 3η στο νότιο όμιλο χάνοντας την άνοδο λόγω χειρότερης διαφοράς τερμάτων από την ΕΑΡ με την οποία ισοβαθμούσε στη δεύτερη θέση. Το 1988 ήρθε στον Εθνικό Πειραιά, στην Α΄ Εθνική. Με την ιστορική ομάδα του Πειραιά αγωνίστηκε ως το 1996, αλλά δεν την πέτυχε στην καλύτερη περίοδό της. Στην πρώτη του χρονιά τερμάτισε στη 14η θέση και παρέμεινε στην κατηγορία έπειτα από αγώνες πλέι-οφ. Όμως, την επόμενη χρονιά τερμάτισε τελευταία και υποβιβάστηκε. Ανέβηκε αμέσως παίρνοντας το πρωτάθλημα της Β΄ Εθνικής αλλά το 1992 ο Εθνικός τερμάτισε πάλι τελευταίος και υποβιβάστηκε. Αυτή τη φορά παρέμεινε δύο σεζόν και κατάφερε να ανεβεί με δυσκολία τη σεζόν 1993-94 καταλαμβάνοντας την 3η θέση. Συνέχισε να αγωνίζεται ως επιθετικός και το 1994-95 αναδείχθηκε πρώτος σκόρερ της ομάδας του με 9 γκολ, βοηθώντας τον Εθνικό να παραμείνει στην κατηγορία. Όμως, το 1995-96 η ομάδα τερμάτισε για άλλη μια φορά στη 18η θέση και υποβιβάστηκε. Την επόμενη σεζόν μεταπήδησε στον Πανιώνιο, ο οποίος επίσης είχε υποβιβαστεί στη Β΄ Εθνική και πήρε μαζί του το πρωτάθλημα και την άνοδο στην Α΄ Εθνική. Μάλιστα, σκόραρε δυο γκολ κατά της παλιάς του ομάδας στο Στάδιο Καραϊσκάκη. Παράλληλα, καθιερώθηκε ως δεξιός αμυντικός. Το 1998 κατέκτησε το Κύπελλο Ελλάδος με την ομάδα της Νέας Σμύρνης. Ήταν από τους βασικούς συντελεστές της επιτυχίας αν και στον τελικό αποβλήθηκε με δύο κίτρινες κάρτες στο 58΄. Προηγουμένως, στο 53΄ με δική του σέντρα έβγαλε το Ναλιτζή σε πλεονεκτική θέση, από την οποία πέτυχε το μοναδικό γκολ του αγώνα, που έδωσε το κύπελλο στο Πανιώνιο. Το 1998-99 μετείχε στην μεγάλη πορεία του Πανιωνίου ως τα προημιτελικά του Κυπέλλου Κυπελλούχων, όπου αποκλείστηκε από τη Λάτσιο. Όταν σταμάτησε να αγωνίζεται ασχολήθηκε με την ανίχνευση ταλέντων. Συνολικά αγωνίστηκε σε 146 ματς Α΄ Εθνικής και σε περισσότερα από 100 στη Β΄ και στη Γ΄ εθνική. Κύπελλο Ελλάδος: 1998 (Πανιώνιος) Πρωταθλήματα Β΄ Εθνικής (2): 1991 (Εθνικός), 1997 (Πανιώνιος) Πρωταθλήματα Β΄ Εθνικής (άνοδος): 1994 (Εθνικός) http://www.rsssf.com/tablesg/grk89.html http://www.rsssf.com/tablesg/grk90.html http://www.rsssf.com/tablesg/grk92.html http://www.rsssf.com/tablesg/grk95.html http://www.rsssf.com/tablesg/grk96.html Συνέντευξη στα «Κυανέρυθρα Νέα» http://www.rsssf.com/tablesg/grk99.html http://www.rsssf.com/tablesg/grk2hist.html#93
Φραγκίσκος Φοίβος της Ναβάρρας

Ο Φραγκίσκος-Φοίβος (4 Δεκεμβρίου 1467 - 7 Ιανουαρίου 1483) από τον Οίκο του Γκραγύ ήταν βασιλιάς της Ναβάρρας (1479-83) και κόμης της Φουά (1472-83).

 Ήταν γιος του Γκαστόν των Φουά-Γκραγύ πρίγκιπα της Βιάνα και της Μαγδαληνής των Βαλουά, κόρης του Καρόλου Ζ΄ της Γαλλίας. Ο πατέρας του ήταν γιος της Ελονώρας των Τραστάμαρα βασίλισσας της Ναβάρρας, που απεβίωσε το 1479. Ο πρώτος γιος της, ο πατέρας του, είχε αποβιώσει το 1470, έτσι τη διαδέχθηκε ο 12ετής εγγονός της Φραγκίσκος-Φοίβος. Τον συμβούλευσε να συμμαχήσει με τη Γαλλία. Η διαδοχή του επικροτήθηκε από τη μερίδα Αγκραμόν, ενώ η αντίπαλη μερίδα Μπωμόν ακολούθησε τον Φερδινάνδο Β΄ της Αραγωνίας. Αυτός πίεζε πολιτικά και στρατιωτικά τη Ναβάρρα, ώσπου εισέβαλε στη χώρα αργότερα, το 1512. Κατά την τετραετή περίοδο του, ο Φραγκίσκος-Φοίβος ήταν υπό την προστασία της αντιβασίλισσας μητέρας του. Απεβίωσε το 1462 παίζοντας αυλό, σε ηλικία 16 ετών, αναμφισβήτητα δηλητηριασμένος. Τάφηκε στο Λεσκάρ. Τον διαδέχθηκε η αδελφή του Αικατερίνη της Ναβάρρας και ο σύζυγός της Ιωάννης των Αλμπρέ. Orpustan, Jean-Baptiste (n.d.). La Basse-Navarre dans la guerre de Navarre (1512-1530), récit historique, d’après Navarra, 1512-1530… de Pedro Esarte Muniain (Pamiela, Pamplona-Iruña 2001). [Lower Navarre in the War of Navarre (1512-1530), historical narrative, according to the book 'Navarra, 1512-1530: ...' by Pedro Esarte Muniain (Pamiela, Pamplona-Iruña 2001).] (pdf) (in French). Osses: Jean-Baptiste Orpustan. pp. 1–25. Retrieved 22 April 2016 – via Tipirena.net.
Ντένβερ Μπρόνκος

Οι Ντένβερ Μπρόνκος (αγγλικά: Denver Broncos) είναι αμερικανική επαγγελματική ομάδα του Αμερικανικού ποδοσφαίρου από το Ντένβερ του Κολοράντο. Συμμετέχει στο NFL. Οι Μπρόνκος ξεκίνησαν να παίζουν στο NFL το 1960 ενώ εισήλθαν επίσημα στην διοργάνωση το 1970. Έδρα τους είναι το στάδιο Μile High. Οι Μπρόνκος ήταν ελάχιστα ανταγωνιστικοί μέχρι το 1973. Ωστόσο τέσσερα χρόνια μετά, το 1977, οι Μπρόνκος κατάφεραν να μπουν στα πλέι-οφς αλλά και να προκριθούν στο πρώτο Σούπερ Μπόουλ (τελικός) της ιστορίας της ομάδας. Από το 1975, οι Μπρόνκος ειναι μια από τις πιο επιτυχημένες ομάδες έχοντας μόνο 6 σεζόν ηττών (περισσότερες ήττες από νικες) σε 40 χρόνια. Έχουν κερδίσει 7 πρωταθλήματα περιφέρειας και 3 Σούπερ Μπόουλ.

 Οι Ντένβερ Μπρόνκος ιδρύθηκαν στις 14 Αυγούστου 1959. Οι Μπρόνκος κέρδισαν το πρώτο τους παιχνίδι ενάντιον των Μπόστον Πάτριοτς με 13-10 στις 9 Σεπτεμβρίου του 1960. Μάλιστα ήταν η πρώτη ομάδα που κατάφερε να κερδίσει ομάδα του NFL και συγκεκριμένα των Ντιτρόιτ Λάιονς με 13-7 (τότε οι Μπρόνκος δεν είχαν μπει ακόμα στο NFL). Ωστόσο τα πρώτα χρόνια δεν ήταν καθόλου καλά και η ομάδα έφτασε παρ' ολίγον σε σημείο να διαλυθεί. Το 1972 οι Μπρόνκος προσέλαβαν τον προπονητή Τζόν Ράλστον. Το 1973 κατάφεραν να επιτύχουν την πρώτη του νικηφορα σεζόν (περισσότερες νίκες από ήττες) με ρεκόρ 7-5-2. Χάρη στον βοηθό προπονητή Ρεντ Μίλλερ και τον quarterback Γκρέγκ Μόρτον τελείωσαν την σεζόν του 1977 με ρεκόρ 12-2 και κατάφεραν να προκριθούν στο Σούπερ Μπόουλ όπου έχασαν από τους Ντάλας Κάουμποις με 27-10 Ο Ντάν Ρίβς (νεότερος προπονητής στην ιστορία του NFL) και ο Τζόν Έλγουει οδήγησαν τους Μπρόνκος σε τρεις τίτλους περιφέρειας και τρια Σούπερ Μπόουλ στα οποία ωστόσο έχασαν. Συγκεκριμένα, έχασαν το 1987 από τους Νιου Γιόρκ Τζάιαντς μς 39-20, το 1988 από τους Ουάσινγκτον Ρέντσκινς με 42-10 και το 1990 από τους Σαν Φρανσίσκο 49ερς με 52-10 (την μεγαλύτερη διαφορά στην ιστορία του Σούπερ Μπόουλ). 7 χρόνια αργότερα, το 1997, οι Μπρόνκος κατάφεραν να κερδίσουν το πρώτο πρωτάθλημα τους με σκορ 31-24 εναντίον των Γκριν Μπέι Πάκερς. Την επόμενη χρονιά κατάφεραν πάλι να κερδίσουν το Σούπερ Μπόουλ ενάντι στους Ατλάντα Φάλκονς με 34-19. Αυτή ήταν και η τελευταία χρονιά του Τζον Έλγουει ο οποίος αποσύρθηκε. Οι Μπρόνκος ξεκίνησαν την μετά-Έλγουει εποχή με ρεκόρ 6-10. Την επόμενη χρονιά, ωστόσο, μπήκαν στα πλέι-οφς και προκρίθηκαν στο Σούπερ Μπόουλ χάνοντας όμως από τους Μπάλτιμορ Ρέιβενς. Το 2005 τελείωσαν την σεζόν με ρεκόρ 13-3, το μεγαλύτερό τους μετά από το 1998. Το 2009 οι Μπρόνκος ξεκίνησαν εκπληκτικά την σεζόν με ρεκόρ 6-0 ωστόσο τελείωσαν με το μέτριο αλλά όχι κακό για τα δεδομένα της ομάδας 8-8. Την επόμενη χρονιά, 2010, έκαναν τις περισσότερες ήττες (σε μια σεζον) στην ιστορία τους με 12 (και 4 νικες). Στις 20 Μαρτίου του 2012 υπέγραψαν τον σπουδαίο quarterback Πέιτον Μάνινγκ, ο οποίος ωστόσο έχασε την υπόλοιπη σεζόν λόγω επερμβάσεων στον λαιμό του.. Το 2013 οι Μπρόνκος μπήκαν στα πλέι-οφς με ρεκορ 13-3. Μάλιστα προκρίθηκαν στο Σούπερ Μπόουλ όπου τελικά έχασαν από τους Σιάτλ Σίχοκς με 43-8. Το 2016 κατέκτησαν το 3ο τους Σούπερ Μπόουλ. Επίσημος ιστότοπος
Γισούλφος Β΄ του Μπενεβέντο

Ο Γισούλφος Β΄ (απεβ. μεταξύ 749 και 753) ήταν ο αντιπροτελευταίος δούκας του Μπενεβέντο, πριν από την πτώση του Λομβαρδικού βασιλείου. Κυβέρνησε από το 743, όταν ο βασιλιάς Λιουτπράνδος κατέβηκε και απομάκρυνε τον Γκόντεσκαλκ, μέχρι το τέλος του, ίσως και δέκα χρόνια αργότερα.

 Ήταν γιος του Ρομουάλδου Β΄ δούκα του Μπενεβέντo και της Γκουμπέργκα, κόρης της Αουρόνα, αδελφής του Λιουτπράνδου των Λομβαρδών. Ως μικρανιψιός του βασιλιά των Λομβαρδών, υποστηριζόταν από τη βασιλική εξουσία της Λομβαρδίας· αλλά ως ανήλικος μετά το τέλος του πατέρα του, κάποιος Αουντελάις κατάφερε να σφετεριστεί το δουκάτο. Ο Λιουτπράνδος απομάκρυνε τον Αουντελάι και, τοποθετώντας έναν άλλον ανιψιό, τον Γρηγόριο στον θρόνο, έφερε τον Γκιίζουλφ Β΄ στη Λομβαρδία, για να μεγαλώσει στο βασιλικό παλάτι στην Παβία. Το 744 ο Γισούλφος Β΄ έκανε μία δωρεά γης στο αβαείο του Μόντε Κασίνο, που θα γινόταν η βάση για το Tέρα Σάνκτι Μπενεντίκτι. Οι Μπενεβεντιανοί (οι "Σαμνίτες" του Παύλου του Διακόνου) παρέμειναν πιστοί στον Γισούλφος Β΄ και τη δυναστεία του πατέρα του: όταν, μετά το τέλος τού Γρηγορίου, ο Γκόντεσκαλκ σφετερίστηκε τον δουκικό θώκο, ο λαός σηκώθηκε και τον δολοφόνησε, επιτρέποντας στον Λιουτπράνδο να τοποθετήσει τον ενήλικο πλέον Γισούλφο Β΄ στην εξουσία. Σύμφωνα με τον Χάρτμαν [1], ο Γισούλφος Β΄ ακολούθησε πιστά τις πολιτικές του Λιουτπράνδου. Ήταν νυμφευμένος με τη Σκαουνιπέργκα και γιος του ήταν ο: Λιουτπράνδος απεβ. μετά το 759, δούκας του Μπενεβέντο. Lexikon des Mittelalters : Gisulf II. Χέρτζογκ φον Μπένεβεντ (741-749) . Παύλος ο Διάκονος . Historia Langobardorum . Διαθέσιμο στο Northvegr.
Πυλαιμένης

Στην Αρχαία ελληνική μυθολογία με το όνομα Πυλαιμένης είναι γνωστός ένας βασιλιάς των Ενετών της Παφλαγονίας, ο οποίος αναφέρεται στην Ιλιάδα, ήδη στη δεύτερη ραψωδία (Β 851). Ο Πυλαιμένης έλαβε μέρος στον Τρωικό Πόλεμο ως σύμμαχος των Τρώων και σκοτώθηκε από τον Μενέλαο (Ιλιάδα, Ε 576). Ωστόσο, παρακάτω στην Ιλιάδα (Ν 658) ο Πυλαιμένης αναφέρεται μεταξύ των ζωντανών, να θρηνεί για τον θάνατο του γιου του, του Αρπαλίωνα που τον σκότωσε ο ήρωας από την Κρήτη Μηριόνης γιος του Μόλου. Ο Όμηρος δεν αναφέρει τη γενεαλογία του Πυλαιμένη, ωστόσο άλλοι συγγραφείς παραθέτουν ως πατέρα του τον Βισάλτη (Βιβλιοθήκη Απολλοδώρου) ή τον Μέλιο (Dictys Cretensis).

 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969 Κρουσίου: Λεξικόν Ομηρικόν, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 786 Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. Dictys Cretensis, from The Trojan War. The Chronicles of Dictys of Crete and Dares the Phrygian translated by Richard McIlwaine Frazer, Jr. (1931-). Indiana University Press. 1966. Online version at the Topos Text Project. Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924.
Σεραφίνα Σφόρτσα

Η Σεραφίνα ντα Μοντεφέλτρο, γεννημένη Σβέβα, ιταλ. (Sveva) Seraphina da Montefeltro (1434 - 8 Σεπτεμβρίου 1478) από τον Οίκο των Μοντεφέλτρο ήταν κόρη του κόμη του Ουρμπίνο και με τον γάμο της με τον Σφόρτσα έγινε κυρία του Πέζαρο. Όταν την έδιωξε ο σύζυγός της, έγινε μοναχή των Πενήτων της Αγ. Κλάρας. Ο πάπας Βενέδικτος ΙΔ΄ την αγιοποίησε το 1754 και την εορτάζουν οι Φραγκισκανοί.

 Γεννήθηκε στο Ουρμπίνο. Ήταν κόρη του Γκουίντο-Αντόνιο κόμη του Ουρμπίνο και της Κατερίνα Κολόνα. Όταν απεβίωσε ο πατέρας της το 1438 και η μητέρα της το 1443, την ανέλαβε πρώτα ο μεγαλύτερος αδελφός της Ονταντόνιο ντα Μοντεφέλτρο, που είχε διαδεχθεί τον πατέρα τους ως κόμης, και μετά ο ετεροθαλής αδελφός της Φεντερίκο ντα Μοντεφέλτρο, που διαδέχθηκε τον Ονταντόνιο, μετά τη δολοφονία εκείνου το 1444. Τον Μάρτιο του 1446, όταν ήταν 12 ετών, μετακινήθηκε στη Ρώμη, όπου έμεινε για περισσότερο από ένα έτος, υπό την προστασία του εκ μητρός θείου της Πρόσπερο Κολόνα καρδινάλιου. Το 1448 παντρεύτηκε τον Αλεσσάντρο κύριο του Πέζαρο. Λίγο μετά ο σύζυγός της έφυγε για να υποστηρίξει τον αδελφό του Φραγκίσκο Α΄ Σφόρτσα ως δούκα του Μιλάνου. Κατά την έξι ετών απουσία του, εμπιστεύτηκε τη διακυβέρνηση του Πέζαρο στη Σεραφίνα. Κατά την επιστροφή του ο άνδρας της παραδόθηκε σε έκλυτη ζωή και της συμπεριφερόταν άσχημα. Την ανάγκασε να εισέλθει στη μονή των Πενήτων της Αγ. Κλάρας, στο Πέζαρο. Το 1475 η Σερφίνα εξελέγη ηγουμένη της μονής στο Πέζαρο, και απεβίωσε εκεί το 1478. Η σορός της ξεθάφτηκε λίγα έτη μετά και βρέθηκε άφθαρτη. Διατηρείται στον Καθεδρικό του Πέζαρο. Παντρεύτηκε το 1448 τον Αλεσσάντρο Σφόρτσα κοντοτιέρο, κύριο του Πέζαρο. Δεν απέκτησαν απογόνους. Herbermann, Charles, ed. (1913). "Blessed Seraphina Sforza". Catholic Encyclopedia. New York: Robert Appleton Company.
Προγκρές Μ-23Μ

Το Προγκρές M-23M (ρωσικά: Прогресс М-23М‎, η NASA το ονόμασε Progress 55 ή 55P) ήταν ρωσικό μη επανδρωμένο διαστημόπλοιο τύπου Προγκρές το οποίο εκτοξεύτηκε το 2014 για να ανεφοδιάσει τον Διεθνή Διαστημικό Σταθμό.

 Εκτοξεύτηκε στις 9 Απριλίου 2014 (15:26 GMT) από το κοσμοδρόμιο του Μπαϊκονούρ στο Καζακστάν και συνδέθηκε με το τμήμα Πιρς σε διάστημα μικρότερο των έξι ωρών (συγκεκριμένα στις 21:14 GMT). Μετέφερε 2383 kg φορτίου.Το Προγκρές Μ-23Μ αποσυνδέθηκε από τον σταθμό την 21η Ιουλίου 2014 και καταστράφηκε στην ατμόσφαιρα την 31η Ιουλίου, αφού πρώτα συμμετείχε στο πρόγραμμα Ραντάρ-Προγκρές. Διαστημικές αποστολές το 2014
Α.Ο. Ερμής Κιβερίου

Ο Αθλητικός Όμιλος Ερμής Κιβερίου είναι ελληνικός αθλητικός σύλλογος που εδρεύει στο Κιβέρι Αργολίδας. Επίσημο έτος ίδρυσης του συλλόγου είναι το 1968, έχει χρώματα το μπλε και το άσπρο και έμβλημά του αποτελεί η κεφαλή του Θεού Ερμή της αρχαίας ελληνικής μυθολογίας. Διαθέτει τμήματα ποδοσφαίρου και καλαθοσφαίρισης

 Από την ίδρυση του συλλόγου η ποδοσφαιρική ομάδα ανήκει στη δύναμη της Ε.Π.Σ. Αργολίδας και μετέχει στις διοργανώσεις της. Μεγαλύτερη διάκριση του ποδοσφαιρικού τμήματος του συλλόγου είναι οι συμμετοχές της ομάδας στο πρωτάθλημα της Γ΄ Εθνικής, τρίτη τη τάξει κατηγορία, τις περιόδους 2014-15 (3ος όμιλος) και 2017-18 (7ος όμιλος). Έχει κατακτήσει 2 πρωταθλήματα Α1΄ Ε.Π.Σ. Αργολίδας και 1 κύπελλο Ε.Π.Σ. Αργολίδας. Εδρα της ομάδας είναι το γήπεδο Λέρνας. Ωστόσο, λόγω της πολύ μικρής χωρητικότητας (100 άτομα), οι εντός έδρας αγώνες παίζονται στο Δ.Α.Κ. Άργους. 2 πρωταθλήματα Α1΄ Ε.Π.Σ. Αργολίδας: 2013-14, 2016-17 1 κύπελλο Ε.Π.Σ. Αργολίδας: 2013-14 Το τμήμα καλαθοσφαίρισης του συλλόγου ανήκει στη δύναμη της Ε.Σ.Κ. Αργολίδας-Κορινθίας και αγωνίζεται στις διοργανώσεις της. Την τρέχουσα αγωνιστική περίοδο (2019-20) αγωνίζεται στο πρωτάθλημα Α2΄ Κατηγορίας ΕΣΚΑΚ. Έδρα της ομάδας αποτελεί το Κλειστό Γυμναστήριο Νέας Κίου. «ΕΡΜΗΣ ΚΙΒΕΡΙΟΥ». ermis-kiveriou.gr. Αρχειοθετήθηκε από το πρωτότυπο στις 4 Οκτωβρίου 2014. Ανακτήθηκε στις 22 Σεπτεμβρίου 2014.
Σχολή Τεχνικών Υπαξιωματικών Αεροπορίας

Η Σχολή Τεχνικών Υπαξιωματικών Αεροπορίας (ΣΤΥΑ) είναι Ανώτερη Στρατιωτική Σχολή Υπαξιωματικών της Πολεμικής Αεροπορίας. Αποστολή της σχολής είναι να παρέχει στην Πολεμική Αεροπορία εξειδικευμένο τεχνικό προσωπικό προκειμένου να ανταποκριθεί στις ανάγκες της Πολεμικής Αεροπορίας.

 Η σχολή ιδρύθηκε το 1949 με όνομα Σχολή Τεχνικών Αεροπορίας. Τότε δεν υπήρχε ενιαία εκπαίδευση, και οι τεχνικοί γνώριζαν το αντικείμενο τους εμπειρικά. Το 1950 η σχολή μετονομάστηκε σε Σχολή Τεχνικών Υπαξιωματικών Αεροπορίας, όνομα που διατηρεί μέχρι και σήμερα. Έκτοτε μέχρι σήμερα προστίθενται συνεχώς κατηγορίες και νέες ειδικότητες στην ύλη των σπουδών προκειμένου οι δόκιμοι να είναι άρτια εκπαιδευμένοι στον τομέα τους, ανταποκρινόμενοι στην συνεχώς μεταβαλλόμενη κατάσταση της Πολεμικής Αεροπορίας. Επίσημος ιστότοπος
Αντάμ Ουνάς

Ο Αντάμ Μοχάμεντ Ουνάς (Adam Mohamed Ounas, αραβικά: آدم أوناس‎, 11 Νοεμβρίου 1996) είναι Αλγερινός επαγγελματίας ποδοσφαιριστής, ο οποίος αγωνίζεται ως μεσοεπιθετικός για τη Νάπολι και την Εθνική Αλγερίας.

 Ο Ουνάς ήταν τεσσάρων ετών όταν εντάχθηκε στο τοπικό σύλλογο Τουρ, ενθαρρυμένος από τον πατέρα του, έναν πρώην τερματοφύλακα, τον Χατζί Ουνάς. Έπαιξε για τη Τουρ για δέκα χρόνια, πριν από την ένταξή του στην ομάδα U14 της Σατορού. Ένα χρόνο αργότερα, λόγω νεανικών λαθών, έφυγε από τη Σατορού και έπαιξε για ένα μικρό τοπικό σύλλογο, το Football Club Ouest Tourangeau 37, όπου τον ανακάλυψε ο Αρνό Βαϊλά, ανιχνευτής ταλέντων της Μπορντό και ο Γιανίκ Στοπιρά. Τον Απρίλιο του 2013, ο Ουνάς εντάχθηκε στη Μπορντό με μονοετές συμβόλαιο και τον Απρίλιο του 2014 υπέγραψε διετές συμβόλαιο εκπαιδευόμενου. Έκανε το ντεμπούτο του για την πρώτη ομάδα της Μπορντό στις 4 Οκτωβρίου 2015, μπαίνοντας στο 72ο λεπτό και σημειώνοντας το τελευταίο γκολ στην ήττα με 3-2 εναντίον της Λοριάν. Ξεκίνησε βασικός στον επόμενο αγώνα εναντίον της Μονπελιέ, πριν αντικατασταθεί στο 59ο λεπτό και μπήκε στο 77ο λεπτό στην ήττας της Μπορντό από τη Σιόν στο Γιουρόπα Λιγκ στις 22 Οκτωβρίου. Στις 25 Οκτωβρίου, σημείωσε το δεύτερο γκολ του στη Λιγκ 1, 11 λεπτά μετά από την είσοδο του στο γήπεδο στο 67ο λεπτό, βοηθώντας το σύλλογο να πάρει τη νίκη με 1-0 επί της Τρουά. Το Δεκέμβριο, η Μπορντό τον αντάμειψε με επαγγελματικό συμβόλαιο με ισχύ μέχρι τον Ιούνιο του 2019. Στις 3 Ιουλίου 2017, η Νάπολι επιβεβαίωσε την υπογραφή του Ουνάς από τη Μπορντό. Σημείωσε το πρώτο γκολ του για το σύλλογο στην ήττα με 1-3 εναντίον της Λειψίας στον πρώτο αγώνα του 1ου νοκ-άουτ γύρου του Γιουρόπα Λιγκ. Γεννημένος στη Γαλλία στους Αλγερινούς γονείς, ο Ουνάς ήταν επιλέξιμος για να εκπροσωπεί και τις δύο χώρες διεθνώς. Αφού αρχικά αγωνίστηκε με την Εθνική Γαλλίας U20, επέλεξε να αλλάξει την αφοσιώσή του στην Αλγερία τον Οκτώβριο του 2016. Λίγο μετά την αλλαγή, κλήθηκε για πρώτη φορά στην Εθνική Αλγερίας για έναν αγώνα των προκριματικών του Παγκοσμίου Κυπέλλου 2018 εναντίον της Νιγηρίας.Έκανε το ντεμπούτο του για την Αλγερία σε μία ήττα με 1-0 εναντίον της Ζάμπιας για τα προκριματικά του Παγκοσμίου Κυπέλλου 2018 στις 5 Σεπτεμβρίου 2017.Άνοιξε το λογαριασμό των γκολ για την Αλγερία την 1η Ιουλίου 2019, σκοράροντας δύο φορές εναντίον της Τανζανίας στη νίκη με 3-0 στο Κύπελλο Εθνών Αφρικής. Αλγερία Κύπελλο Εθνών Αφρικής: 2019 (Γαλλικά) Αντάμ Ουνάς στην επίσημη ιστοσελίδα της Γαλλικής Ομοσπονδίας Ποδοσφαίρου Αντάμ Ουνάς Στατιστικά καριέρας στο Soccerbase